Page:Canty carlie, or, The raveled bridal of Auchronie.pdf/2

 THE CANTY CARLIE, &c.

1. IT fell about the time o’ year

When neither gold nor wardles gear,

Could give a widow-man ſic cheer,

As a young wife at e’en.

There was a canty carlie,

The laſſes lov’d him dearlie,

He ſaid he would brake barlie,

If he lay lang him leen.

2. He recollected as he lay,

He was not married to dead clay,

An’ he thought lang, baith night and day,

For a young wife at e’en.

Fair fa’ the canty carlie,

The laſſes lov’d him dearlie,

He ſaid he would brake barlie,

If he lay lang him leen.

3. Says he, I have baith houſe and land,

An’ I can also gang an’ ſtand

I’ll take my pike-ſtaff in my hand,

And try to Aberdeen;

I’ll court the laſſie rarely.

And tell my errand fairly,

I canna riſe so early.

If I had her at e’en.

4. I’m come to court you Bell, ſaid he,

Therefore I hope you will agree,

Indeed I am content, ſaid ſhe,

I dream’d o’ you the ſtreen.

Fair fa my canty carlie,

I’ll marry my canty carlie,

He’s welcome to brake barlie,

He canna lie him leen.